དོན་ཚན་བཅུ་གཉིས་པ།རང་སྐྱོང་ཁུལ་གྱིས་ངེས་པར་དུ་སྤྱི་ཚོགས་སྤྱོད་ཡིག་ཐོག་གི་བོད་ཡིག་ཚད་ལྡན་དུ་གཏང་དགོས།བོད་ཡིག་དང་རྒྱལ་ཁབ་ཀྱི་སྤྱི་སྤྱོད་ཡི་གེ་ཕན་ཚུན་སྒྱུར་བའི་སྐབས་སུ།འགྱུར་ཡིག་ངེས་པར་དུ་ཡང་དག་ཅིང་བརྗོད་བདེ་ལ།རྣ་བར་སྙན་དགོས།མིའི་མིང་དང་ས་མིང་སོགས་ཆེད་སྤྱོད་མིང་བརྡ་སྒྱུར་བའི་སྐབས་སུ་གཙོ་བོ་སྒྲ་སྒྱུར་བྱེད་པ་དང་།གཏན་ཕབ་རང་འགྲིག་དང་གོམས་ལོབས་སུ་གྱུར་བའི་མིའི་མིང་དང་ས་མིང་གི་འགྱུར་ལ་བརྩི་འཇོག་བྱེད་པ།མིའི་མིང་དང་ས་མིང་སྒྱུར་དུས་རྒྱ་ཡིག་གོ་ལོག་ཅན་མི་བཀོལ་བ།རྒྱ་འགྱུར་དུ་བཀོལ་བའི་ཡི་གེ་དང་བོད་མིང་ཕན་ཚུན་དོ་མཉམ་དགོས་ཤིང་།མིང་དུ་བཀོལ་བའི་ཡི་གེ་ངེས་པར་དུ་གཏན་འཁེལ་བྱ་དགོས།